钦定古今图书集成/明伦汇编/氏族典/第175卷 > 钱润征
## 钦定古今图书集成/明伦汇编/氏族典/第175卷 > 钱润征

按《嘉兴府志》：“润征，字侗庵，黄门薇之曾孙。十岁补博
士，十六饩于庠。明崇祯间举乡荐。生平寡言笑，重廉
节，布衣蔬食，晏如也。与修《熹宗实录》，辛酉岁祲，上救
荒六议，存活无算。晚年绝意仕进，筑蒿园于芦溪，自
为生圹，日徜徉其间。易箦时作《自省歌》，投笔而逝。所
著有《大政广考》《啄红集》《弋获抄》。”